જે રાત્રે મુકેશભાઈ પોતાના પરિવાર સાથે આત્મહત્યા કરવા નીકળ્યા હતા તે દિવસે તે ઘરેથી ૧૦:૩૦ વાગે નીકળ્યા હતા અને તેમના ભાઈ અને બહેનની સાથે મોબાઈલ ઉપર સતત સંપર્કમાં હતા અને મરવાની વાતો કરતા હતા. પરંતુ તે અંગેનું કારણ સ્પષ્ટ નહોતા કરતા જેને લઇ પરિવારની શોધખોળ સગાઓ દ્વારા શરૂ કરી દેવામાં આવી હતી. આ અંગે કઠલાલ પોલીસમથકે પણ જાણ કરવા ગયા હતા પરંતુ પોલીસે ગંભીરતા ના દાખવતા અંતે આ પરિવાર સવારે ૩ વાગ્યાની આસપાસ આત્મહત્યા કરવામાં સફળ થયો હતો. બે બહેનો અને નાના ભાઈએ બે દિવસમાં પોતાના ભાઈ ભાભી અને બે ભાણીઓની લાશને અંતિમ વિદાઈ આપી છે જેને લઇ પરિવાર સહીત કઠલાલ શોકમાં ગરકાવ થયું છે.